stanford-oval/wikipedia huggingface dataset:
Krtsanisin taistelu
Persian hyökkäys

Myöhemmin elokuussa Agha Muhammad Khan johti 35 000 miehen armeijansa Kaukasukselle ja pakotti Gəncən ja Jerevanin kaanikunnat liittoon kanssaan. Kaani lähti kesken Şuşan piirityksen Karabahin kaanikunnasta, marssi suoraan Tbilisiin ja hyökkäsi georgialaisten vahvasti linnoitettuja asemia vastaan kaupungin lounaispuolella. Vaikka useat aateliset hylkäsivät Ereklen, hän onnistui keräämään noin 5 000 miestä, mukaan lukien noin 2 000 sotilasta kuningas Solomon II:n hallitsemasta Imeretistä. Georgialaiset taistelivat vastaan epätoivoisesti ja onnistuivat torjumaan useita persialaisten hyökkäyksiä 9. ja 10. syyskuuta.
Varhain aamulla 11. syyskuuta Agha Mohammad Khan johti henkilökohtaisesti täyttä hyökkäystä georgialaisia vastaan. Tykkitaistelun ja ratsuväen raivokkaan hyökkäyksen yhteydessä persialaiset onnistuivat ylittämään Mtkvarin ja saartoivat georgialaiset. Erekle yritti aloittaa vastahyökkäyksen, mutta hänen täytyi lopulta vetäytyä ainoaan jäljellä olevaan suuntaan Tbilisin lähistöllä. Yöhön mennessä georgialaiset joukot olivat uupuneet ja tuhoutuneet lähes täysin. Viimeiset selviytyneet georgialaiset tykkimiehet viivyttivät lyhyen aikaa eteneviä persialaisia, jotta Erekle ja hänen 150 miehen seurueensa pääsivät pakenemaan kaupungin läpi vuorille. Taistelut jatkuivat Tbilisin kaduilla ja Nariqalan linnoituksessa. Muutamassa tunnissa Agha Muhammad Khan oli saanut Georgian pääkaupungin hallintaansa: se ryöstettiin täydellisesti ja sen asukkaat murhattiin. Persian armeija marssi takaisin ryöstösaaliin ja noin 15 000 vangin kanssa.
Jälkipyykki

Agha Muhammad kruunattiin šaahiksi vuonna 1796 palattuaan Persiaan. Erekle II palasi Tbilisiin jälleenrakentamaan kaupunkia, mutta pääkaupungin tuhoutuminen oli kuolinisku hänen toiveilleen ja hankkeilleen. Katariina II julisti sodan Persialle saadakseen Venäjän arvovallan takaisin ja lähetti armeijan Valerian Zubovin komennuksessa qadžarien alueille, mutta hänen seuraajansa Paavali I veti sen pian takaisin. Agha Muhammad Šah salamurhattiin, kun hän suunnitteli uutta hyökkäystä Georgiaa vastaan vuonna 1797, ja Erekle II kuoli vuoden 1798 alussa. Seuraavat kolme vuotta olivat sekasorron aikaa. Vuonna 1801 Venäjä liitti helposti itseensä heikentyneen Georgian kuningaskunnan, jonka pääkaupunki oli raunioina.
Ableton Live

| Ableton Live |
| --- | --- |


Julkaisija:  Ableton AG
Kehityshistoria
Vakaa versio:  12.1.1/ / 31.10.2024
Tiedot
Ohjelmistotyyppi:  musiikkiohjelmisto
Alusta:  Windows, Mac OS
Lisenssi:  Suljettu lisenssi
Aiheesta muualla
Verkkosivusto
Ableton Live on sekvensseriohjelma, jota voidaan käyttää perinteisen audiotyöaseman (engl. Digital Audio Workstation, DAW) tavoin ja/tai instrumentinomaisesti. Ohjelma toimii sekä Windows- että Mac-käyttöjärjestelmissä. Ohjelman uusin versionumero oli helmikuussa 2021 11.0.2. Liven valmistaja on saksalainen Ableton AG.
Ableton Live mahdollistaa esimerkiksi näytteiden tai kokonaisten laulunosien toistamisen ja miksaamisen esitystilanteen mukaan halutussa järjestyksessä ja tempossa. Ableton Liven käyttölogiikka vapauttaa käyttäjän ennalta määritellyistä kappalerakenteista, joten ohjelma sopii myös instrumentiksi musiikin esitystilanteessa eikä pelkästään taltioimaan tai toistamaan olemassa olevia ääniraitoja lineaarisesti. Live sisältää nuotinnostoiminnon ja samplentarkan audioeditorin. Signaalinkulku efekteille on erilainen kuin muissa DAW-ohjelmissa. Live on painotettu esiintymiskäyttöön, ja kokeneen käyttäjän helpompi järjestellä, niputtaa ja sekvensoida nopeasti lavalla.lähde?
Aiheesta muualla

Kuvia tai muita tiedostoja aiheesta Ableton Live Wikimedia Commonsissa
Ra-Horakhty

Ra-Horakhty (Ra-Harakhti, Ra-Horakhte, Ra-Horakhtii, Ra-Herakhty "Horus horisontissa") on yksi muinaisen Egyptin jumalista, joka kuvataan miehenä, jolla on haukan pää ja auringon kiekko tai sädekehä päähineenään. Ra-Horakhtya pidetään Horus-jumalan ja Ra-jumalan yhdistelmänä. Siinä missä Horus oli taivaanjumala ja Ra auringonjumala, pidettiin Ra-Horakhtya varsinaisesti nousevan auringon jumalana. Muun muassa Abu Simbelin Suuri Temppeli on omistettu Rameseksen itsensä lisäksi jumalille Amun Ra, Ra-Horakhty, sekä Ptah.
Aiheesta muualla

Wikimedia Commonsissa on kuvia tai muita tiedostoja aiheesta .
Gods and Goddesses (englanniksi)
Alfa2 Canum Venaticorum -muuttuja

Alfa2 Canum Venaticorum -muuttuja eli magneettinen kemiallisesti poikkeava tähti on valkoinen pääsarjan tähti, jonka spektri on B8p–A7p. Magneettikentät ovat spektristä päätellen voimakkaita, ja spektrissä esiintyy normaalista poikkeavia piirteitä. Joidenkin alkuaineiden runsaudet vahvistuvat ja toisten heikkenevät. Havaitaan mm. spektriviivojen kahdentuminen Zeeman-efektinä.
Kirkkauden vaihtelu on tyypillisesti vähäinen. Kirkkauden muutosten on oletettu johtuvan tähdenpilkuista ja pyörimisestä. Näiden muuttujien esikuva on Cor Caroli eli Alfa Canum Venaticorum (Alfa CVn).
Lentopallon Mestaruusliigakausi 2016–2017

| Lentopallon Mestaruusliigakausi 2016–2017 |
| --- | --- |
Järjestyksessä:  7.
Miehet
Joukkueita:  11
Runkosarja
Runkosarja alkoi:  12. lokakuuta 2016
Runkosarja päättyi:  18. maaliskuuta 2017
Voittaja:  Hurrikaani-Loimaa
Eniten pisteitä:   Andrus Raadik (Sampo)
Pudotuspelit
Päiväys:  22.3. – 23.4.
Mestari:  Vammalan Lentopallo
Hopeaa:  Hurrikaani-Loimaa
Pronssia:  Sampo Volley
Liigakarsinta
Nousija(t):  Akaa-Volley
Putoaja(t):  Liiga-Riento
Naiset
Joukkueita:  9 + Kuortane
Runkosarja
Runkosarja alkoi:  14. lokakuuta 2016
Runkosarja päättyi:  12. maaliskuuta 2017
Voittaja:  HPK Naiset
Eniten pisteitä:   Janisa Johnson (OrPo)
Pudotuspelit
Päiväys:  15.3. – 16.4.
Mestari:  LP Viesti Salo
Hopeaa:  HPK Naiset
Pronssia:  Oriveden Ponnistus
Liigakarsinta
Nousija(t):  Nurmon Jymy
Putoaja(t):  Pieksämäki Volley
Lentopallon miesten Mestaruusliigan kausi 2016–2017 pelattiin 11 joukkueen 3-kertaisena sarjana. 8 parasta jatkoi pudotuspeleihin ja kaksi viimeisintä joutui karsimaan sarjapaikastaan.
Naisten Mestaruusliigaan osallistui 9 joukkuetta. Lisäksi Kuortane pelasi yhden vieras- ja kotiottelun jokaista joukkuetta vastaan.
Runkosarjan taulukot > Miesten runkosarja

Järjestyksen sarjassa määrää ensisijaisesti voittojen määrä.
| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde |
| --- | --- | --- | --- | --- | --- | --- | --- |
| 1 | Hurrikaani-Loimaa | 28 | 2 | 78 | 86 | 24 | 3.583 |
| 2 | Vammalan Lentopallo | 27 | 3 | 78 | 84 | 30 | 2.800 |
| 3 | Sampo Volley | 21 | 9 | 63 | 75 | 47 | 1.596 |
| 4 | Kokkolan Tiikerit | 17 | 13 | 51 | 65 | 53 | 1.226 |
| 5 | Team Lakkapää | 15 | 15 | 45 | 58 | 54 | 1.074 |
| 6 | Lentopalloseura ETTA | 13 | 17 | 39 | 51 | 59 | 0.864 |
| 7 | LEKA Volley | 12 | 18 | 38 | 53 | 66 | 0.803 |
| 8 | Vantaa Ducks | 12 | 18 | 36 | 45 | 64 | 0.703 |
| 9 | Rantaperkiön Isku | 10 | 20 | 37 | 50 | 68 | 0.735 |
| 10 | Raision Loimu | 9 | 21 | 23 | 38 | 76 | 0.500 |
| 11 | Liiga-Riento | 1 | 29 | 7 | 24 | 88 | 0.273 |
Runkosarjan taulukot > Naisten runkosarja

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde |
| --- | --- | --- | --- | --- | --- | --- | --- |
| 1 | HPK Naiset | 24 | 2 | 71 | 74 | 16 | 4.62 |
| 2 | LP Viesti Salo | 21 | 5 | 64 | 68 | 22 | 3.09 |
| 3 | Oriveden Ponnistus | 16 | 10 | 46 | 56 | 43 | 1.30 |
| 4 | Pölkky Kuusamo | 15 | 11 | 41 | 51 | 49 | 1.04 |
| 5 | LiigaPloki | 13 | 13 | 38 | 48 | 49 | 0.98 |
| 6 | LP Kangasala | 11 | 15 | 32 | 43 | 53 | 0.81 |
| 7 | LP-Vampula | 10 | 16 | 34 | 44 | 56 | 0.79 |
| 8 | Woman Volley | 9 | 17 | 27 | 39 | 63 | 0.62 |
| 9 | Pieksämäki Volley | 4 | 22 | 15 | 27 | 70 | 0.39 |
|  | Kuortane | 3 | 15 | 10 | 19 | 48 | 0.40 |
Jatko-ottelut > Miesten pudotuspelit > Puolivälierät

| Hurrikaani-Loimaa – Vantaa Ducks  |
| --- | --- | --- | --- | --- | --- | --- |
| 22. maaliskuuta | Hurrikaani | – | Ducks | 3–2 | 23-25 , 25-19 , 20-25 , 25-20 , 15-11 | media |
| 24. maaliskuuta | Ducks | – | Hurrikaani | 2–3 | 25-21 , 18-25 , 14-25 , 25-23 , 13-15 | media |
| 27. maaliskuuta | Hurrikaani | – | Ducks | 3–0 | 25-21 , 25-19 , 25-17 | media |
Hurrikaani-Loimaa välieriin voitoin 3-0.
| Vammalan Lentopallo – LEKA Volley  |
| --- | --- | --- | --- | --- | --- | --- |
| 22. maaliskuuta | VaLePa | – | LEKA | 3–2 | 23-25 , 20-25 , 25-16 , 25-17 , 15-7 | media |
| 24. maaliskuuta | LEKA | – | VaLePa | 0–3 | 23-25 , 20-25 , 21-25 | media |
| 26. maaliskuuta | VaLePa | – | LEKA | 3–1 | 23-25 , 25-20 , 25-22 , 25-14 | media |
Vammalan Lentopallo välieriin voitoin 3-0.
| Sampo Volley – Lentopalloseura ETTA  |
| --- | --- | --- | --- | --- | --- | --- |
| 23. maaliskuuta | Sampo | – | ETTA | 3–1 | 25-19 , 25-27 , 25-17 , 25-23 | media |
| 25. maaliskuuta | ETTA | – | Sampo | 0–3 | 20-25 , 18-25 , 14-25 | media |
| 26. maaliskuuta | Sampo | – | ETTA | 3–1 | 25-20 , 21-25 , 25-13 , 25-20 | media |
Sampo Volley välieriin voitoin 3-0.
| Kokkolan Tiikerit – Team Lakkapää  |
| --- | --- | --- | --- | --- | --- | --- |
| 22. maaliskuuta | Tiikerit | – | Lakkapää | 2–3 | 23-25 , 27-25 , 25-22 , 20-25 , 9-15 | media |
| 24. maaliskuuta | Lakkapää | – | Tiikerit | 3–2 | 25-22 , 25-22 , 23-25 , 21-25 , 16-14 | media |
| 26. maaliskuuta | Tiikerit | – | Lakkapää | 1–3 | 25-18 , 18-25 , 18-25 , 22-25 | media |
Team Lakkapää välieriin voitoin 3-0.
Jatko-ottelut > Miesten pudotuspelit > Välierät

| Hurrikaani-Loimaa – Team Lakkapää  |
| --- | --- | --- | --- | --- | --- | --- |
| 2. huhtikuuta | Hurrikaani | – | Lakkapää | 3–0 | 25-22 , 25-18 , 25-17 | media |
| 5. huhtikuuta | Lakkapää | – | Hurrikaani | 0–3 | 26-28 , 18-25 , 15-25 | media |
| 6. huhtikuuta | Lakkapää | – | Hurrikaani | 1–3 | 20-25 , 25-18 , 20-25 , 20-25 | media |
| 8. huhtikuuta | Hurrikaani | – | Lakkapää | 3–0 | 25-15 , 25-16 , 25-20 | media |
Hurrikaani-Loimaa loppuotteluun voitoin 4-0.
| Vammalan Lentopallo – Sampo Volley  |
| --- | --- | --- | --- | --- | --- | --- |
| 2. huhtikuuta | VaLePa | – | Sampo | 3–0 | 25-19 , 25-18 , 25-11 | media |
| 5. huhtikuuta | Sampo | – | VaLePa | 0–3 | 22-25 , 25-27 , 15-25 | media |
| 6. huhtikuuta | Sampo | – | VaLePa | 1–3 | 25-23 , 15-25 , 21-25 , 17-25 | media |
| 8. huhtikuuta | VaLePa | – | Sampo | 3–1 | 21-25 , 25-19 , 25-18 , 25-19 | media |
Vammalan Lentopallo loppuotteluun voitoin 4-0.
Jatko-ottelut > Miesten pudotuspelit > Pronssiottelut

| Sampo Volley – Team Lakkapää  |
| --- | --- | --- | --- | --- | --- | --- |
| 13. huhtikuuta | Sampo | – | Lakkapää | 2–3 | 23-25 , 25-18 , 25-20 , 19-25 , 14-16 | media |
| 16. huhtikuuta | Lakkapää | – | Sampo | 1–3 | 25-21 . 23-25 , 22-25 , 30-32 | media |
| 18. huhtikuuta | Sampo | – | Lakkapää | 3–0 | 25-17 , 25-19 , 31-29 | media |
Sampo Volleylle pronssia voitoin 2-1.
Jatko-ottelut > Miesten pudotuspelit > Loppuottelut

| Hurrikaani-Loimaa – Vammalan Lentopallo  |
| --- | --- | --- | --- | --- | --- | --- |
| 16. huhtikuuta | Hurrikaani | – | VaLePa | 1–3 | 25-16 , 23-25 , 20-25 , 24-26 | media |
| 17. huhtikuuta | VaLePa | – | Hurrikaani | 3–0 | 25-20 , 25-17 , 25-21 | media |
| 20. huhtikuuta | Hurrikaani | – | VaLePa | 1–3 | 21-25 , 18-25 , 25-18 , 16-25 | media |
| 23. huhtikuuta | VaLePa | – | Hurrikaani | 3–2 | 22-25 , 25-21 , 22-25 , 25-22 , 15-12 |  |
Vammalan Lentopallo Suomen mestari voitoin 4-0
Jatko-ottelut > Naisten pudotuspelit > Puolivälierät

| HPK Naiset – LP-Vampula  |
| --- | --- | --- | --- | --- | --- | --- |
| 15. maaliskuuta | HPK | – | Vampula | 3–1 | 20-25 , 25-15 , 25-15 , 25-23 | media |
| 18. maaliskuuta | Vampula | – | HPK | 0–3 | 21-25 , 21-25 , 20-25 | media |
| 20. maaliskuuta | HPK | – | Vampula | 3–0 | 25-18 , 25-14 , 30-28 | media |
HPK Naiset välieriin voitoin 3-0.
| LP Viesti Salo – LP Kangasala  |
| --- | --- | --- | --- | --- | --- | --- |
| 16. maaliskuuta | LP Viesti | – | Kangasala | 3–0 | 25-15 , 25-8 , 25-21 | media |
| 18. maaliskuuta | Kangasala | – | LP Viesti | 0–3 | 21-25 , 19-25 , 18-25 | media |
| 19. maaliskuuta | LP Viesti | – | Kangasala | 3–0 | 25-20 , 25-22 , 25-15 | media |
LP Viesti välieriin voitoin 3-0.
| Oriveden Ponnistus – LiigaPloki  |
| --- | --- | --- | --- | --- | --- | --- |
| 15. maaliskuuta | OrPo | – | LiigaPloki | 0–3 | 26-28 , 24-26 , 14-25 | media |
| 18. maaliskuuta | LiigaPloki | – | OrPo | 0–3 | 15-25 , 25-27 , 16-25 | media |
| 19. maaliskuuta | OrPo | – | LiigaPloki | 3–0 | 25-17 , 25-18 , 25-19 | media |
| 21. maaliskuuta | LiigaPloki | – | OrPo | 3–2 | 25-16 , 16-25 , 25-23 , 17-25 , 19-17 | media |
| 23. maaliskuuta | OrPo | – | LiigaPloki | 3–1 | 25-15 , 25-10 , 17-25 , 25-21 | media |
Oriveden Ponnistus välieriin voitoin 3-2.
| Pölkky Kuusamo – Woman Volley  |
| --- | --- | --- | --- | --- | --- | --- |
| 15. maaliskuuta | Pölkky | – | WoVo | 3–2 | 25-18 , 25-21 , 20-25 , 24-26 , 15-7 | media |
| 17. maaliskuuta | WoVo | – | Pölkky | 3–1 | 25-18 , 21-25 , 25-17 , 25-13 | media |
| 19. maaliskuuta | Pölkky | – | WoVo | 3–0 | 25-7 , 25-22 , 25-13 | media |
| 21. maaliskuuta | WoVo | – | Pölkky | 3–0 | 25-15 , 25-16 , 25-17 | media |
| 23. maaliskuuta | Pölkky | – | WoVo | 3–0 | 25-20 , 25-15 , 25-19 | media |
Pölkky Kuusamo välieriin voitoin 3-2.
Jatko-ottelut > Naisten pudotuspelit > Välierät

| HPK Naiset – Pölkky Kuusamo  |
| --- | --- | --- | --- | --- | --- | --- |
| 25. maaliskuuta | HPK | – | Pölkky | 3–0 | 25-15 , 25-17 , 25-19 | media |
| 28. maaliskuuta | Pölkky | – | HPK | 1–3 | 21-25 , 25-23 , 15-25 , 17-25 | media |
| 29. maaliskuuta | Pölkky | – | HPK | 0–3 | 16-25 , 18-25 , 14-25 | media |
| 1. huhtikuuta | HPK | – | Pölkky | 3–0 | 25-15 , 25-20 , 25-18 | media |
HPK Naiset loppuotteluun voitoin 4-0.
| LP Viesti Salo – Oriveden Ponnistus  |
| --- | --- | --- | --- | --- | --- | --- |
| 25. maaliskuuta | LP Viesti | – | OrPo | 3–0 | 25-13 , 31-29 , 25-18 | media |
| 26. maaliskuuta | OrPo | – | LP Viesti | 1–3 | 12-25 , 26-24 , 17-25 , 17-25 | media |
| 28. maaliskuuta | LP Viesti | – | OrPo | 3–0 | 25-21 , 25-17 , 25-19 | media |
| 30. maaliskuuta | OrPo | – | LP Viesti | 0–3 | 14-25 , 18-25 , 20-25 | media |
LP Viesti Salo loppuotteluun voitoin 4-0.
Jatko-ottelut > Naisten pudotuspelit > Pronssiottelut

| Oriveden Ponnistus – Pölkky Kuusamo  |
| --- | --- | --- | --- | --- | --- | --- |
| 5. huhtikuuta | OrPo | – | Pölkky | 3–1 | 22-25 , 25-22 , 25-21 , 28-26 | media |
| 8. huhtikuuta | Pölkky | – | OrPo | 3–2 | 25-23 , 25-18 , 17-25 , 16-25 , 15-11 | media |
| 12. huhtikuuta | OrPo | – | Pölkky | 3–0 | 25-17 , 25-14 , 28-26 | media |
Oriveden Ponnistus otti pronssimitalit voitoin 2-1.
Jatko-ottelut > Naisten pudotuspelit > Loppuottelut

| HPK Naiset – LP Viesti Salo  |
| --- | --- | --- | --- | --- | --- | --- |
| 7. huhtikuuta | HPK | – | LP Viesti | 0–3 | 16-25 , 22-25 , 23-25 | media |
| 9. huhtikuuta | LP Viesti | – | HPK | 3–2 | 25-19 , 25-22 , 23-25 , 18-25 , 15-12 | media |
| 11. huhtikuuta | HPK | – | LP Viesti | 2–3 | 26-24 , 19-25 , 25-15 , 16-25 , 11-15 | media |
| 14. huhtikuuta | LP Viesti | – | HPK | 0–3 | 14-25 , 24-26 , 19-25 | media |
| 16. huhtikuuta | HPK | – | LP Viesti | 2–3 | 10-25 , 25-18 , 20-25 , 25-21 , 12-15 | media |
LP Viesti Salo Suomen mestari voitoin 4–1.
Ankerias

| Ankerias |
| --- | --- |

Uhanalaisuusluokitus
 Äärimmäisen uhanalainen  
  
Suomessa:
 Äärimmäisen uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Ankeriaat Anguillidae
Suku::  Ankeriaat Anguilla
Laji::  anguilla
Kaksiosainen nimi
 Anguilla anguilla  (Linnaeus, 1758) 

Katso myös
   Ankerias Wikispeciesissä   Ankerias Commonsissa 
Infobox OKNimi-testi OKIUCN-testi OK: 
Édouard Manet, 1864.
Ankerias (Anguilla anguilla) on ankeriaiden (Anguillidae) heimoon kuuluva käärmemäinen kalalaji. Ankerias on katadrominen vaelluskala, eli se viettää pääosan elämästään makeavetisissä sisävesissä mutta vaeltaa suolaisiin merivesiin kutemaan. Ankeriaat kutevat Sargassomerellä ja elävät luontaisesti Euroopan ja Pohjois-Afrikan joissa. Uusien, jokivesiin vaeltavien ankeriaiden määrä on pudonnut sadasosaan 1980-lukua edeltävältä tasolta, ja nykyisin ankerias luokitellaan äärimmäisen uhanalaiseksi.
Ulkonäkö ja koko

Ankeriaan ruumis on hyvin pitkänomainen ja muodoltaan käärmemäinen. Sen selkä-, pyrstö- ja peräevä kuuluvat samaan yhteen eväreunukseen, ja vatsaevät puuttuvat kokonaan. Alaleuka on selvästi yläleukaa pidempi.
Kasvuvaiheessa ankeriaan selkäpuoli on tasaisen oliivinvihreä ja vatsapuoli kellertävän vaalea, jolloin ankeriasta kutsutaan kelta-ankeriaaksi. Sukukypsässä vaellusvaiheessa selän väri tummuu lähes mustanruskeaksi, kun taas vatsasta tulee puolestaan lähes valkoinen ja kyljet alkavat hohtaa metallimaisesti. Tuolloin ankeriasta kutsutaan hopea-ankeriaaksi.
Ankerias on pituudeltaan tavallisesti 30–100 senttimetriä, koiraiden pituus on 30–50 ja naaraiden 50–100 senttimetriä. Painoltaan ankerias on tavallisesti 200–1 500 grammaa, mutta suurin julkaistu painolukema on jopa lähes seitsemän kilogrammaa.
Levinneisyys ja elinympäristö

Ankerias elää luonnostaan Atlantin itärannikolla Skandinaviasta Marokkoon, sekä Atlanttiin, Itämereen ja Välimereen laskevissa joissa, sekä muualla Euroopan rannikolla Vienanmerta myöten. Sitä on istutettu Aasiaan ja Etelä- ja Keski-Amerikkaan, mutta istukkaista ei ole muodostunut lisääntyviä kantoja.
Elinkierto

Ankerias muuttaa muotoaan useita kertoja elämänsä aikana. Se kutee Länsi-Atlantin Sargassomerellä noin parin sadan metrin syvyydessä. Mätimunat jäävät Golfvirran kuljetettaviksi ja niistä kehittyy läpikuultavia Leptocephalus-toukkia. Lähestyessään Eurooppaa toukat kehittyvät lasiankeriaiksi, jotka muistuttavat muodoltaan aikuista ankeriasta, mutta ovat edelleen läpinäkyviä. Suomeen saapuvat ankeriaat ovat yleensä 3–6-vuotiaita lasiankeriasvaiheen alusta laskettuna ja 20–35 senttimetrin pituisia. Tuolloin ne ovat jo saaneet tumman ja kellertävän pigmentoinnin, joten niistä on kehittynyt kelta-ankeriaita. Kelta-ankeriaat yrittävät nousta jokia pitkin sisävesiin.
Ankeriaan lopullinen sukupuoli määräytyy vasta kalan ollessa 20–30 senttimetrin kokoinen. Sukupuoleen vaikuttaa perintötekijöiden lisäksi ympäristö. Paremmin ravintoa saaneet kehittyvät naaraiksi. Mikäli ravintoa on niukasti tai kanta on hyvin tiheä, kehittyy enemmän koiraita. Suomen olosuhteissa koiraiden osuus jää yleensä vain muutamaan prosenttiin.
Ankerias kehittyy sukukypsäksi hopea-ankeriaaksi 45–65 senttimetrin mittaisena. Naaraat tulevat sukukypsiksi 9–20-vuotiaina ja koiraat 6–12-vuotiaina. Tässä vaiheessa ankeriaat lopettavat syömisen. Niiden ruuansulatuselimistö surkastuu ja silmät suurenevat. Sukukypsät ankeriaat vaeltavat takaisin lisääntymisalueelleen Sargassomerelle kutemaan. Pitkä ja raskas vaellusmatka ja kuteminen kuluttavat kaloilta voimat ja rasvavarannot. Kudun jälkeen ankeriaat kuolevat. Jälkeläisiä on kahdesta kymmeneen miljoonaa.
Ankerias voi elää hyvin vanhaksi: vanhin tunnettu yksilö saavutti akvaariossa 88 vuoden iän, ja elokuussa 2014 kuolleen Brantevikin ankeriaan on väitetty olleen 155-vuotias. Luonnossakin ne voivat elää 30-vuotiaiksi. Ankeriaan Suomen ennätys on vuodelta 2009, jolloin Hämeenlinnan Katumajärvestä saatiin 41-vuotias, 4,666 kilogramman painoinen naaras.
Ankeriaita ja lasiankeriaita luultiin aiemmin eri lajeiksi. Ankeriaiden epäiltiin syntyvän aikuisina, ja niiden lisääntymisestä kerrottiin mitä kummallisimpia tarinoita.lähde?
Ei ole tiedossa, miten ankeriaat osaavat palata juuri Sargassomerelle, ei myöskään ole varmuutta niiden parittelusta eikä niiden mahdollisesta kuolemasta parittelun jälkeen.
Elintavat ja ravinto

Ankerias on erittäin vahva ja sitkeähenkinen kala, ja se osaa myös kiemurrella taaksepäin. Se on pohjakala ja elää tavallisesti alle kolmen metrin syvyydessä. Päivisin se lymyilee usein suojapaikoissa, esimerkiksi hiekan seassa. Se liikkuu ja saalistaa lähinnä öisin. Ankeriaan värinäkö on heikohko ja kuuloaisti muita kaloja huonompi, mutta sen hajuaisti on erittäin hyvä, mitä se hyödyntää saalistuksessa.
Ankeriaan leptocephalus-toukka nauttii pian kuoriutumisensa jälkeen ensiateriansa ruskuaispussistaan. Sitten se siirtyy syömään mikroskooppisen pientä planktonia. Toden teolla ankerias alkaa kuitenkin syödä ja kasvaa vasta Euroopan makeissa vesissä. Petoja välttääkseen se aterioi yöllä. Suurehkot ankeriaat saalistavat äyriäisiä, hyönteisiä ja jopa toisia kaloja. Erityisesti ne pitävät kuolleista tai kuolevista eläimistä.
Sukukypsät hopea-ankeriaat eivät enää syö. Akvaario-olosuhteissa on todettu, että hopea-ankeriasmuoto pystyy olemaan yli kuusi vuotta ilman ravintoa.
Ankerias ja ihminen

Ankeriaan veri aiheuttaa monille iho-oireita ja ärsyttää etenkin haavoja. Ärsytystä aiheuttavat proteiinit hajoavat noin 50–70 °C:n lämpötilassa.lähde?
Ankerias on taloudellisesti merkittävä kalalaji, ja sitä syödään paljon esimerkiksi Hollannissa. Ankeriaan liha on erittäin rasvaista: rasvapitoisuus on enimmillään yli 30 prosenttia.
Ankeriaan ei ole todettu lisääntyvän akvaario-oloissa, mutta Suomessa ankeriasnaaras tuotti syksyllä 2019 akvaariossa harvinaista mätiä, ja keväällä 2020 on todettu, että sama on mahdollista. Asia on herättänyt kiinnostusta erityisesti Hollannissa, ja sieltä ja Tanskasta on varauduttu tuomaan Suomeen maitia.
Samankaltaisia lajeja

Atlantilla elää toinenkin ankeriaslaji, amerikanankerias (Anguilla rostrata). Näitä pidettiin ennen saman lajin eri populaatioina, mutta nyttemmin ne on erotettu eri lajeiksi.
Kirjallisuutta

Ari Larnemaa, Pekka Ritvos; valokuvat Kaius Hedenström: Suomalainen ruokaretki – Vesijärven mystinen ankerias, s. 170–177.  Tammi, 2001.  ISBN 951-31-2023-6
Svensson, Patrik: Ankeriaan testamentti.  (272 s)  Suomentanut Kauhanen, Maija. Tammi, 2020.  ISBN 9789520410674
Aiheesta muualla

Ankerias (Anguilla anguilla), Luontoportti
Ankerias, (Arkistoitu – Internet Archive) RKTL Kala-atlas
Ankeriaan ravintosisältö, Fineli
Anguilla anguilla, ITIS (englanniksi)
Anguilla anguilla, Food and Agriculture Organization of the United Nations (FAO) (englanniksi)
Anguilla anguilla (European eel,) Centre for Agriculture and Biosciences International (CABI) (englanniksi)
| --- | --- |
Taksonitunnisteet:  Wikidata: Q26387  Wikispecies: Anguilla anguilla  ADW: Anguilla_anguilla  BioLib: 15497  BOLD: 27617  CoL: DZZN  CMS: anguilla-anguilla  EoL: 46561251  EPPO: ANGLAN  Fauna Europaea: 304332  Fauna Europaea (new): 11ec4e75-5b20-4600-b015-34deeb5b756d  FishBase: 35  GBIF: 5212973  iNaturalist: 94105  IRMNG: 10155183  ITIS: 161128  IUCN: 60344  NAS: 308  NBN: NBNSYS0000188599  NCBI: 7936  Observation.org: 2091  OBIS: 126281  Open Tree of Life: 854201  Plazi: 94AA5349-EDA9-E45C-E646-5F479A5A4F1A  Species+: 3973  uBio: 6973891  WoRMS: 126281  Laji.fi: MX.53112 
Lasiankeriaita.
Tarkastaja Ankardo

Ankardo (ransk. Canardo) on Benoît Sokalin luoma aikuissarjakuva, jonka päähenkilö on samanniminen yksityisetsivä. Ankardo on ankka, joka pukeutuu pitkään takkiin. Ankardon hahmo viittaa paitsi Aku Ankkaan, myös stereotyyppiseen kovaksikeitetyn dekkarin etsivään. Seikkailut sijoittuvat eläinmaailmaan, joka varhaisissa albumeissa on tarkemmin selittämättä olemassa ihmisten maailman rinnalla ja myöhemmissä itsenäisesti.
Sarjakuvan muita hahmoja on muun muassa Rasputin, joka on venäläinen kollikissa.